Document ID: /fineweb-2-swissfilter-quality_10-filterrobots/filtered/02820.jsonl.gz/25

Rijeka je prvak Hrvatske! Prvi put u povijesti postala je prvak države. Momčad koju je znalački vodio Matjaž Kek ostvarila je san mnogih prijašnjih generacija. Da podsjetimo, za Rijeku su igrali i Ćiro Blažević te legendarni Joško Skoblar.
Hrvati u Švicarskoj trebaju posebno biti ponosni na Maria Gavranovića iz Lugana, koji je bio stup momčadi s Rujevice, a u sinoćnjoj ključnoj utakmici zabio odlučujuće golove. Nadamo se da će ovom odličnom igrom ponovno pronaći svoje mjesto i u švicarskoj reprezentaciji. Osim njega, odličnu igru u momčadi Rijeke pokazao je i Ivan Martić, koji je rođen u Uzwilu (SG) 1990., a karijeru je započeo u FC St. Gallen te nastavio u Schaffhausenu, Veroni, La Spezia i sada u Rijeci. Bravo dečki!